stanford-oval/wikipedia huggingface dataset:
Suomen Somalia-verkosto
Viestintä- ja globaalikasvatushanke

Verkosto on käynnissä vuosina 2015-2016 Ulkoasiainministeriön tukema viestintä- ja globaalikasvatushanke (VGK). Hankkeessa lisätään niin suuren yleisön kuin asiantuntijoidenkin tietoa, ymmärrystä ja osaamista Somalian ja yleisemmin Afrikan kehitystä ja rauhaa koskevista kysymyksistä.
Hankkeessa pyritään myös lisäämään erityisesti nuorten kiinnostusta kehityskysymyksiä ja kansalaistoimintaa kohtaan.  Vuosien 2015-2016 aikana verkosto on järjestänyt nuorten viestintäpajoja, joiden tavoitteena on lisätä nuorten kiinnostusta Somalian rauhaa ja kehitystä koskevissa kysymyksissä. Nuoret laativat kouluttajien ohjauksessa lehtijuttuja mm. Afrikan Sarvi –lehteen ja sosiaaliseen mediaan. Viestintäpajojen tarkoituksena on antaa nuorille keinoja vaikuttaa esimerkiksi pakolaisuutta, kehitysyhteistyötä tai muita globaalikysymyksiä koskeviin asioihin ja osallistua itse tiedon tuottamiseen.
Verkoston tavoitteena on myös lisätä etenkin maahanmuuttajataustaisten nuorten vapaaehtoistyötä ja tätä kautta vaikuttamismahdollisuuksia suomalaisessa yhteiskunnassa.
Viestinnällisesti VGK-hankkeen aikana halutaan yleisellä tasolla tuoda esiin Afrikan sarvessa tapahtuvaa positiivista kehitystä sekä diasporan vaikuttavuutta alueella. Viestintäkanavina toimivat mm. Afrikan Sarvi-verkkolehti, uutiskirje sekä muu viestinnällinen toiminta, kuten verkoston Facebook-sivut osoitteessa www.facebook.com/somaliaverkosto. Vuosittain järjestetään myös kansainvälinen seminaari ajankohtaisesta aiheesta sekä elämykselliset Somalialaiset iltamat, joiden aikana on mahdollisuus tutustua somalialaiseen ruokaan ja kulttuuriin.
Muut Suomessa toteutettavat hankkeet

Verkosto toteuttaa aika ajoin myös muita, kuin varsinaisia kehitysyhteistyö tai viestintä- ja globaalikasvatushankkeita. Esimerkiksi loppuvuodesta 2015 verkosto toimeenpani yhdessä Solidaarisuuden kanssa tasa-arvohankkeen, jonka aikana jäsenjärjestöt oppivat sukupuolten välisestä tasa-arvosta yhdistystoiminnassa ja kehitysyhteistyössä. Lisäksi verkosto on toteuttanut Helsingin kaupungin rahoituksen turvin kehittämishankkeita ja on perustamassa useiden nuoriso-, kehitysyhteistyö- ja maahanmuuttajajärjestöjen kanssa verkoston koordinoimaa nuorten vapaaehtoisverkostoa.
Verkoston jäsenet

Verkoston jäsenyys on avoinna kaikille järjestöille, jotka haluavat edistää yhdistyksen tavoitteita. Yksityishenkilöt voivat liittyä kannatusjäseniksi. Valtaosa verkostossa toimivista järjestöistä on Suomessa asuvien somalialaisten perustamia, mutta mukana on myös jo pitkään kehitysyhteistyötä Somaliassa tehneitä suomalaisia järjestöjä.
Vuonna 2016 Suomen Somalia-verkostolla oli 28 jäsenjärjestöä:
Berri-Somal Kehitys ry
Gannaane ry
Kanava Nuoriso ry
Keetson ry
Kirkon Ulkomaanapu
Länsi-Helsinki Somaliyhteisö ry
Lääkärin Sosiaalinen Vastuu ry
Maahanmuuttajien työ, koulutus ja kulttuuri ry (MATYKO)
Naisten ja nuorten xurijo ry
Pohjois-Suomen somalialainen tukiyhdistys ry
Puntland Community ry
Puntland Society of Finland ry
R3 - Maahanmuuttajanuorten tuki ry
Sahan International Relief Association ry
Sahed ry
Solidaarisuus
Somali Forum for Progress Finland ry
Somali Reconstruction and Social Development ry (SORASOD)
Somaliland Seura ry
Somali Peace and Development Organization (Sopdo) ry
Somali Social Development Association ry (SSDA)
SOMEFIN ry - Somalian eteläisen alueen kehitysyhdistys
Sool, Sanaag & Hawd Development Association ry (SSHDA)
Suomi-Somalia Seura ry
Suomen Itä-Afrikan tuki ry
Taakuleeye Helping Hand ry
Tekniikka elämää palvelemaan ry
Viestintä- ja kehityssäätiö (VIKES)
Aiheesta muualla

Suomen Somalia-verkosto
Suzuki Kantarō

| Suzuki Kantarō> 鈴木 貫太郎 |
| --- | --- |

Japanin pääministeri
 7. huhtikuuta - 17. elokuuta 1945  
Monarkki:  Hirohito
Edeltäjä:  Kuniaki Koiso
Seuraaja:  Higashikuni Naruhiko
Henkilötiedot
Syntynyt: 24. joulukuuta 1867 Izumi, Japani
Kuollut: 17. huhtikuuta 1948 (80 vuotta) Noda, Japani
Ammatti:  Sotilas
Tiedot
 Nimikirjoitus
Suzuki Kantarō (jap. 鈴木 貫太郎, 24. joulukuuta 1867 – 17. huhtikuuta 1948) oli japanilainen paroni, amiraali ja poliitikko, joka toimi Japanin pääministerinä toisen maailmansodan loppuvaiheessa vuonna 1945.
Suzuki oli Kiinan ja Japanin (1894–1895) sekä Japanin ja Venäjän (1904-1905) välisien sotien veteraani. Ensimmäisessä maailmansodassa hän oli laivastoministeriön varaministerinä. Laivastonkomentajan tehtävistä, laivastonesikunnan komentajaksi 1925–1929. Suzuki nimitettiin 1929 suurkamariherraksi (jijucho) ja valtakunnanneuvoston jäseneksi. Vuoden 1936 sotilasvallankumous yrityksen yhteydessä Suzukia ammuttiin rintaan. Suzuki erosi haavoittumisensa jälkeen julkisen vallan palveluksesta.
Elokuussa 1944 hänet pyydettiin takaisin valtakunnanneuvoston presidentiksi. Suzuki toimi viiden kuukauden ajan pääministerinä. Aikalaislähteiden mukaan Suzuki oli pääministerikaudellaan jo hieman senilisoitunut, mutta Suzukin aiemmat meriitit ja arvovalta mahdollistivat Japanin hallinnon maltillisemman puolen rauhaan pyrkimisen. Suzukin pääministerikausi päättyi Japanin myönnyttyä liittoutuneiden vaatimukseen ehdottomasta antautumisesta. Suzuki piti antautumiskysymyksistä tärkeänä keisarin asemaa, joka olisi säilytettävä ennallaan yhä antautumisen jälkeenkin. 14. elokuuta 1945 Suzuki ilmoitti Japanin hyväksyvän liittoutuneiden Potsdamin julistuksessa määrittelemät ehdot antautumiselle. Suzuki erosi ilmoituksen jälkeen pääministerin tehtävistä. Suzuki joutui tekemänsä ilmoituksen jälkeen vielä murhayrityksen kohteeksi, kun kansallismielisistä nuorista upseereista koostunut joukko tunkeutui hänen kaupunkiasuntoonsa. Suzuki onnistui piiloutumaan vaatekomeroon ja vältti siten upseereiden kostoaikeet.
Aiheesta muualla

Kuvia tai muita tiedostoja aiheesta Suzuki Kantarō Wikimedia Commonsissa
Tallinna24.ee

Tallinna24.ee on suomenkielinen verkkolehti, jota julkaisee Keskisuomalainen-konsernin Virossa sijaitseva tytäryhtiö Vaba Meedia. Vuonna 2015 avattu julkaisu on suunnattu suomalaisille matkailijoille. Sen ensimmäinen päätoimittaja oli Sami Lotila. Elokuun alussa 2016 päätoimittajana aloitti Thea Ekholm.
TKS (tanketti)

| TKS |
| --- | --- |

Alkuperämaa:   Puola
Palvelushistoria
Sodissa:  toinen maailmansota
Valmistushistoria
Valmistajat:  PZInż
Tekniset tiedot
Paino:  2 585 kg
Pituus:  2,58 m
Leveys:  1,79 m
Korkeus:  1,32 m
Miehistö:  2
Panssarointi:  sivulta 5–8 mm edestä 6–10 mm takaa 5–8 mm päältä 3–6 mm pohjalta 4 mm
Pääaseistus:  7.92mm wz. 25 Hotchkiss-konekivääri tai 20 mm FK wz. 38-tykki
Teho:  45 hv
Toimintasäde:  180 km tiellä 110 km maastossa
Huippunopeus:  45 km/h
TKS oli Puolassa ennen toista maailmansotaa valmistettu ja sen aikana käytetty tanketti. Puolan asevoimat hankkivat monien muiden Euroopan maiden tapaan tanketteja etenkin tiedustelutehtäviin. TKS oli jatkokehittelyä aikaisemmasta TK-3-tanketista. Sen pääase oli 7.92mm wz. 25 Hotchkiss-konekivääri ja pieneen osaan asennettiin 20 mm FK wz. 38-tykki. Konekiväärilliset tanketit eivät menestyeet toisen maailmansodan puhjettua, mutta 20 mm tykillä varustetut TKS-tanketit kuuluivat Puolan tehokkaimpiin panssarintorjunta-ajoneuvoihin.
Suunnittelu ja piirteet

Tanketit olivat yleistyneet eri Euroopan maiden asevoimissa 1930-luvulla. Yksi suosituimmista oli brittiläinen Carden-Loyd, jota myytiin useisiin eri maihin. Puolassa koekäytettiin Carden-Loyd-mallia Mk VI vuonna 1929 ja saman vuonna niitä ostettiin kymmenen kappaletta. Tanketin jousitus osoittautui koekäytössä turhan jäykäksi. Lopulta päädyttiin kokonaan uusiin suunntielmiin valtionyhtiö Państwowe Zakłady Inżynierii eli PZInż valmisti lopulta vuonna 1931 käyttöön tulleen TK-3-tanketin. TKS:n suunnittelytyöt alkoivat vuonna 1933 vanhemman TK-3:n jatkokehittelynä. Taloudellisten syiden takia kokonaan uuden ajoneuvon valmistamiseen ei haluttu ryhtyä. Vuoteen 1939 mennessä TKS-tanketteja valmistettiin lähes 300.
TKS-tanketin huomattavin ero TK-3-tankettiin verrattuna oli sen runko. TKS:n panssarointi tehtiin kulmaan, jolloin sen ballistinen suoja ja panssarin paksuus kasvoivat. TK-3:n yksi huonoista ominaisuuksista oli sen miehistön huono näkyvyys. TKS:n suunnittelussa tämä ratkaistiin lisäämällä ajajalle näköluukku. Vaunun komentaja sai puolestaan käyttönsä puolalaisen Gundlach-periskoopin. Tanketin muita parannuksia olivat voimansiirron kehittäminen ja leveämmät telat. Alun perin tanketteihin asennettiin uusia 7.92 mm Ckm wz. 30-konekiväärejä. Lopulta tehtiin kuitenkin päätös konekiväärien luovuttamisesta ensisijaisesti jalkaväelle ja konekiväärit korvattiin vanhemmalla Hotchkiss-mallilla. Konekiväärillä oli pelkän reiän sijaan TKS:ssä oma pallomainen kiinnityksensä.
Asevoimat halusivat käyttöönsä myös panssarintorjuntakelpoisen vaunun, joten TKS-tanketeilla tehtiin kokeita asentaen niihin 20 mm Solothurn S-18/100-tykkejä, sekä 37 mm Puteaux SA 18-tykkejä. Lopulta päädyttiin puolalaisvalmisteiseen 20 mm tykkiin, jonka suunnittelu alkoi vuonna 1937. Uuden tykin panssarinläpäisykyky todettiin paremmaksi, kuin sveitsiläisessä Solothurnissa. Lopputulos oli FK wz. 38 (FK-A), jonka ensimmäiset tilaukset tehtiin keväällä 1939. Tarkoitus oli, että jokaisessa tankettikomppaniassa olisi neljä tykillistä tankettia. Maailmansodan alkuun mennessä tykkejä oli asennettu 20:n TKS-vaunuun. TKSD oli 37 mm Bofors-tykillä varustettu versio, jota valmistui kaksi prototyyppiä. Molempia tosin käytettiin sittemmin tositoimissa.
Tanketteja oli tarkoitus käyttää myös panssarijunien kanssa. Tätä tarkoitusta varten tehtiin panssaroitu resiina "TK". Resiina suunniteltiin siten, että TKS tai TK-3 saatettiin helposti ajaa ja poistaa resiinalta.
Käyttö

Tanketteja käytettiin tyypillisesti neljänlaisissa yksiköissä, ratsuväkiprikaatin panssaroidussa tiedustelujoukkueessa, motorisoidun prikaatin tiedustelupataljoonassa, armeija- tai prikaatitason tiedustelukomppanioissa ja panssarijunayksiköissä. Tanketit olivat vastuussa esimerkiksi tiedustelutehtävistä, viivätystaisteluista, sekä selustan ja yhteyksien turvallisuudesta. Saksan hyökätessä Puolaan vuonna 1939 monet tanketit olivat kuluneita ja ne kärsivät suuria tappioita. Kevyt panssari teki niistä haavoittuvaisia vihollisen panssarintorjuntatykeille ja panssarivaunuille. TKS aseistettuna 20 mm tykillä oli kuitenkin yksi Puolan tehokkaimmista panssarintorjunta-ajoneuvoista.
Yksi Puolan kannalta menestyksekkäimpiä yhteenottoja käytiin Kampinosin metsän lähellä 18. syyskuuta. 71. panssaroidun ratsuväkirykmentti Wielkopolskan TSK-joukkue oli Edmund Roman Orlikin johdolla asemissa pienellä kukkulalla. Orlik komensi ainoaa tykillä varustettua vaunua, kun 11. panssarirykmentin saksalaiset vaunut  alkoivat ilmestyä metsästä vaunujen edessä. Orlik tuhosi niistä kolme, mahdollisesti tyyppiä PzKpfw 35(t) ja PzKpfw IV. Seuraavana päivänä Sierakówissa hän tuhosi edelleen seitsemän saksalaista panssarivaunua, pääosin tyyppiä PzKpfw 35(t).
Puolan ohella TKS-tanketteja oli hankkinut Viron armeija. Viro osti kuusi tankettia vuosina 1934–1935. Vaunut päätyivät puna-armeijalle Neuvostoliiton miehitettyä maan vuonna 1940 ja niiden lopullinen kohtalo ei ole täysin selvä. Sodan aikana puolalaiset ajoivat joitakin TKS-tanketteja rajan yli Romaniaan ja Saksa antoi joitakin valtaamiaan vaunuja Kroatiaan vuonna 1942.
Aiheesta muualla

Kuvia tai muita tiedostoja aiheesta TKS (tanketti) Wikimedia Commonsissa
Sivuprofiili.
TKS 20 mm tykillä.
TKS ja sen haavoittunut miehistön jäsen.
Syyria yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
| 72. | 1 | 0 | 2 | 3 |
Syyria on osallistunut yleisurheilun ulkoratojen maailmanmestaruuskilpailuihin vuodesta 1983 lähtien. Vuosien 2007 ja 2023 kisoihin se ei osallistunut. Maan ainoat mitalistit ovat Ghada Šu’a’, joka seitsenottelussa voitti MM-kultaa Göteborgissa 1995 sekä saavutti MM-pronssia neljä vuotta myöhemmin Sevillassa, ja Majd Eddin Ghazal, joka korkeushypyssä saavutti pronssia Lontoossa 2017.
Suzuki GSX 1250 FA

Suzuki GSX 1250 FA on perusmotoristin pyörä, josta lisävarusteilla saa matkapyörän, jollaista Suzukin valikoimissa ei ole. Pyörän vakio istuinkorkeus on 81 cm. Polvikulma on jyrkkä, mikä aiheuttaa pitkillä matkoilla ongelmia tietyn pituisilla henkilöillä
Kaupunkiajossa pyörä lähtee hyvin liikkeelle kakkosella. Etukate on matala ja ohjaa ilmavirran rintaan ja voi olla hankala viileällä, alakate vie ilmavirran jalkojen ohi.
Nopeus- ja vaihdenäytöt ovat digitaalisia.
Tekniikka

nelitahtinen nelisylinterinen rivimoottori, nestejäähdytys
iskutilavuus 1 255 cm3
teho 72 kW (98 hv)/ 7 500 r/min.
vääntö 108 Nm/3 700 r/min
vaihteisto kuusi vaihdetta
toisioveto ketjulla
paino ajokunnossa 257 kg
istuinkorkeus 81 cm
akseliväli 145 cm
polttoainesäiliö 19 l
jarrut
edessä 2 levyjarrua
takana 1 levyjarru
runko teräsputki
jouset
edessä teleskooppihaarukka
takana keinuhaarukka
Aiheesta muualla

Iltalehti
Super Colossal

| Super Colossal Joe Satriani |
| --- | --- | --- |

Studioalbumin tiedot
 Äänitetty : 2005–2006 Fantasy Studios & Hyde Street Studios
 Julkaistu: 14. maaliskuuta 2006
 Tuottaja(t): Joe Satriani ja Mike Fraser
 Tyylilaji: instrumentaalirock
 Kesto: 58.53
 Levy-yhtiö: Relativity
Listasijoitukset
  Billboard 200: 86.
Joe Satrianin muut julkaisut
| One Big Rush: The Genius of Joe Satriani 2005 | Super Colossal 2006 | Satriani Live! 2006 |
Super Colossal on Joe Satrianin 11. studioalbumi, joka julkaistiin 14. maaliskuuta 2006 levymerkillä Relativity Records.
Albumi nousi Yhdysvalloissa Billboard 200 -listan sijalle 86.
Kappaleet

Kaikki kappaleet säveltänyt Joe Satriani.
Super Colossal – 4.14
Just Like Lightnin' – 4.01
It's So Good – 4.14
Redshift Riders – 4.49
Ten Words – 3.28
A Cool New Way – 6.13
One Robot's Dream – 6.15
The Meaning of Love – 4.34
Made of Tears – 5.31
Theme for a Strange World – 4.39
Movin' On – 4.05
A Love Eternal – 3.33
Crowd Chant – 3.14
Arvostelut

Allmusic:
Aiheesta muualla

Super Colossal discogs.com -sivustolla
TLC: Tables, Ladders & Chairs (2009)

TLC: Tables, Ladders & Chairs (2009) oli showpaini pay-per-view (PPV) tapahtuma 13. joulukuuta, 2009, minkä järjesti World Wrestling Entertainment (WWE). Se pidettiin AT&T Centerissä, San Antoniossa, Texasissa. Se oli ensimmäinen TLC: Tables, Ladders & Chairs -tapahtuma. Tapahtumassa painittiin 7 matsia ja tapahtumassa esiintyi painijoita kolmesta brändistä RAW'sta, SmackDownista ja ECW'stä.
Show'n konsepti pohjautuu kolmeen aseeseen: pöytiin, tikapuihin ja tuoleihin. Tapahtuman konseptin päättivät fanit äänestämällä WWE:n sivuilla ja TLC -konsepti voitti mm. street fight ja turnaus -konseptit. Ennen kyseinen PPV oli nimeltään Armageddon, mutta se vaihdettiin TLC:ksi.
Kyseinen PPV järjestetään seuraavan kerran 19. joulukuuta 2010.
Taustaa

23. marraskuuta, RAW'ssa illan isäntä, Jesse Ventura ilmoitti järjestävänsä "Breakthrough Battle Royalin", minkä voittaja asaitsisi WWE -mestaruus ottelun TLC -tapahtumassa. Karsinta matsit käytiin samana iltana ja osallistumaan pääsivät kaikki jotka eivät olleet ennen voittaneet maailmanmestaruutta. Karsinnoisa, Kofi Kingston voitti Dolph Zigglerin, Sheamus voitti Finlayn, Mark Henryn, Montel Vontavious Porterin ja R-Truthin tiimi voitti Jack Swaggerin, Chris Mastersin ja Chavo Guerreron tiimin. Battle royal konseptista huolimatta, entinen maailmanmestari Randy Orton pieksi Primon ja voitti Evan Bournen, jonka olisi pitänyt kohdata Primo ja Orton pääsi battle royal otteluun. Viimeisessä karsinta matsissa, The Legacy (Cody Rhodes ja Ted DiBiase) voitti Cryme Tyme tiimin. RAW'n päätapahtumassa, Sheamus voitti battle royalin eliminoimalla viimeisenä Kofi Kingstonin ja pääsi ottelemaan WWE mestaria John Cenaa vastaan TLC- tapahtumassa. Myöhemmin Cenan ja Sheamusin sopimuksen allekirjoittamis tilaisuus päätyi siihen, että Sheamus heitti Cenan pöydän läpi. Ventura ilmoitti, että matsi TLC:ssä tulisi olla Tables (Pöydät) matsi.
Venturan isännöiessä RAW'n show'ta, hän määräsi myös toisen matsi TLC -tapahtumaan. Matsin Unified WWE Tag Team titteleistä, missä kohtaisivat mestareiden tiimi, The Big Show ja Chris Jericho, ja D-Generation X eli Triple H ja Shawn Michaels. Matsiksi määrättiin Tables, Ladders & Chairs matsi.
24. marraskuuta, ECW'ssä, Shelton Benjamin voitti Zack Ryderin ja hänestä tuli #1 haastaja ECW -mestaruudesta. ECW mestari, Christian ilmoitti, että ECW -mestaruus on ollut syrjääntynyt viimeaikaisissa pay-per-view tapahtumissa ja haastoi Shelton Benjaminin Ladder otteluun.
Voitettuaan Rey Mysterion Survivor Seriesissä, Batista ilmoitti keskittyvänsä World Heavyweight -mestaruuteen, jota hallitsi The Undertaker. Kane keskeytti Batistan ja haastoi hänet, mutta Batista hylkäsi tämän. 28. marraskuuta, SmackDownissa he kuitenkin kohtasivat, minkä voittaja haastaisi, The Undertakerin maailmanmestaruudesta TLC-tapahtumassa. Batista voitti matsin ulos-laskulla. Muutamaa päivää myöhemmin WWE: sivuilla ilmoitettiin, että matsi tulisi olla Chairs (Tuolit) matsi.
Matsit

| # | Matsi | Stipulaatio |
| --- | --- | --- |
| 1 | D-Generation X (Triple H ja Shawn Michaels) voittivat Chris Jerichon ja The Big Shown | Pöydät, Tikkaat ja Tuolit -matsi Unified WWE Tag Team Championshipista |
| 2 | Sheamus voitti John Cenan | Pöydät -matsi WWE Championshipista |
| 3 | Christian (c) voitti Shelton Benjaminin | Tikapuut -matsi ECW Championshipista |
| 4 | The Undertaker (c) voitti Batistan | Tuolit -matsi World Heavyweight Championshipista |
| 5 | Drew McIntyre voitti John Morrisonin | Tavallinen matsi WWE Intercontinental Championshipista |
| 6 | Randy Orton voitti Kofi Kingstonin | Tavallinen matsi |
| 7 | Michelle McCool (c) voitti Mickie Jamesin | Tavallinen matsi WWE Women's Championshipista |
Tapahtuma kronologia

Edellinen: Survivor Series (2009)
Seuraava: Royal Rumble (2010)
Aiheesta muualla

TLC:n viralliset sivut
TLC -tapahtumassa, Sheamusista tuli ensi kertaa WWE mestari.
Sydänläppä

Läppien sijainnit sydämessä:7. Hiippaläppä eli mitraaliläppä 8. Aorttaläppä 12. Kolmipurjeläppä eli trikuspidaaliläppä 13. Keuhkovaltimon läppä
Sydänläppä on sydämessä sijaitseva rakenne, joka estää veren takaisinvirtauksen sydämen lokeroiden välillä. Sydämessä on yhteensä neljä läppää. Hiippaläppä ja trikuspidaaliläppä sijaitsevat eteisten ja kammioiden välissä vastakkaisilla puolilla sydäntä, ja aorttaläppä ja pulmonaaliläppä sijaitsevat kammioiden ja suurten valtimoiden välissä.
Sydänläppiin voi tulla myös sairauksia, kuten sydämen läppävikoja tai sydänläppien tulehdus eli endokardiitti. Vaikea läppävika haittaa sydämen kykyä pumpata verta. Joillain ihmisillä sydänläpissä on synnynnäisiä rakennevikoja. Jos potilaan omassa sydänläpässä on ongelma, läppä on mahdollista korvata tekoläpällä. Tekoläppä kestää käytössä ainakin 10 vuotta.
Toiminta

Sydänläpät avautuvat ja sulkeutuvat sydämen sykkeen tahdissa. Kun läppä on auki, veri voi virrata sen läpi seuraavaan kohteeseensa sydämessä. Kun läppä on puolestaan kiinni, veri ei pääse virtaamaan takaisin päin väärään suuntaan. Läppien sulkeutumisäänet voi kuulla stetoskoopilla.
Sydämen toimintakierto. Läpät aukeavat ja sulkeutuvat. Nuolet kuvaavat veren kulkusuuntaa.
Tietokoneanimoitu sydän, jossa näkyy läppien toiminta.
16-vuotiaan terveen tytön sydämenlyönnit. Äänitteestä kuuluvat sydänläppien äänet.
Teerivaara (Ranua)

Teerivaara on kylä Ranuan kunnassa, Peräpohjolassa Lapin maakunnan eteläosassa. Se sijaitsee aivan kunnan koillisosassa ja Ranuan korkeimmat kohdat sijaitsevatkin kylän alueella. Kylään pääsee ajamalla Ranuan kirkonkylältä Kemijärvelle vievää seututie 942:ta 46,7 kilometriä aina Pohjaslahteen asti, jolloin käännytään Putkivaaraan ja Teerivaaraan vievälle yhdystielle. Tätä ajetaan noin 14,2 kilometriä. Yhteensä matkaa Ranuan keskustaan kertyy 60,9 kilometriä.

Ranua
| --- | --- |
Kylät ja alueet:  Asmunti · Hosio · Impiö · Kelankylä (Kela) · Kirkonkylä · Kortteenperä · Kuha · Kuukasjärvi · Mauru · Nuupas · Näverrys · Petäjäjärvi · Peurajärvi · Pohjaslahti–Piittisjärvi · Portimo · Putkivaara · Raiskio · Rovastinaho · Saariharju · Saukkojärvi · Sääskilahti · Teerivaara · Telkkälä · Tolja
Muuta Ranuaan liittyvää:  Eläinpuisto · Hillamarkkinat · Kirkko · Kristillinen kansanopisto · Litokaira · Porosaari · Ranuanjärven leirintäalue · Saukkojärven kotiseutu- ja koulumuseo
Järvet ja joet:  Kivijärvi · Kuhajärvi · Kuhan Takajärvi · Nuupasjärvi · Pikku Kuukasjärvi · Portimojärvi · Ranuanjärvi · Saukkojärvi · Simojärvi · Takajärvi · Kivijoki · Nuupasjoki · Ranuanjoki · Ruonajoki · Simojoki
Susanna Garabatos

Susanna Garabatos Rodríguez (s. 8. maaliskuuta 1979 Vigo, Pontevedra) on entinen espanjalainen uimari, joka osallistui kotimaansa riveissä kesäolympialaisiin 1996. Siellä hän karsiutui alkuerissä 4x100 metrin vapaauintiviestissä, yhdessä Blanca Cerónin, Fátima Madridin, ja Claudia Francon kanssa.
Suomi-sarjan kausi 2006–2007

Jääkiekon Suomi-sarjan eli Suomen kolmanneksi korkeimman sarjatason kausi 2006–2007 pelattiin kahdessa lohkossa, joiden neljä parasta pääsi pudotuspeleihin ja pudotuspelien kaksi parasta Mestiskarsintaan. Kausi oli kahdeksas, kun Suomi-sarjaa pelattiin. Suomi-sarjan mestaruus ratkaistiin kahdella osaottelulla Mestiskarsinnan yhteydessä.
Runkosarja > Pohjoislohko

|  #  |  Joukkue  |  O |  V  |  V ja  |  T  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- |
| 1 |  Hermes  | 36 |  24  |  1  |  3  |  1  |  7  |  184  |  98  | +86 | 54 |
| 2 |  RoKi  | 36 |  22  |  0  |  3  |  2  |  9  |  160  |  92  | +68 | 49 |
| 3 |  K-Laser  | 36 |  18  |  4  |  0  |  1  |  13  |  143  |  32  | +111 | 45 |
| 4 |  Raahe-K  | 36 |  16  |  1  |  1  |  3  |  15  |  171  |  150  | +21 | 38 |
| 5 |  Jeppis  | 36 |  17  |  1  |  0  |  2  |  16  |  170  |  158  | +12 | 38 |
| 6 |  Ahmat  | 36 |  16  |  2  |  1  |  0  |  17  |  164  |  146  | +18 | 37 |
| 7 |  Et-Po 72  | 36 |  15  |  2  |  1  |  1  |  17  |  151  |  177  | -26 | 36 |
| 8 |  JHT  | 36 |  13  |  2  |  2  |  2  |  17  |  165  |  174  | -9 | 34 |
| 9 |  YJK  | 36 |  15  |  0  |  1  |  0  |  20  |  129  |  177  | -48 | 31 |
| 10 |  Cowboys  | 36 |  4  |  0  |  2  |  1  |  29  |  92  |  246  | -154 | 11 |
Runkosarja > Etelälohko

|  #  |  Joukkue  |  O |  V  |  V ja  |  T  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- |
| 1 |  Titaanit  | 36 |  22  |  0  |  3  |  3  |  8  |  173  |  112  | +61 | 50 |
| 2 |  LeKi  | 36 |  20  |  3  |  3  |  1  |  9  |  183  |  133  | +50 | 50 |
| 3 |  TuusKi  | 36 |  14  |  3  |  3  |  3  |  13  |  134  |  132  | +2 | 40 |
| 4 |  HC Kerava  | 36 |  14  |  2  |  6  |  2  |  12  |  171  |  150  | +21 | 40 |
| 5 |  HCM  | 36 |  15  |  0  |  2  |  1  |  18  |  160  |  186  | -26 | 33 |
| 6 |  D-Kiekko  | 36 |  9  |  3  |  1  |  3  |  20  |  135  |  174  | -39 | 28 |
| 7 |  Ketterä  | 36 |  7  |  3  |  4  |  1  |  21  |  151  |  177  | -26 | 25 |